Maišiagalos herbas

Maišiagalos herbas – pagrindinis Maišiagalos miestelio ir Maišiagalos seniūnijos (Vilniaus rajono savivaldybė) heraldinis atributas.

 Aprašas 

Juodame lauke pavaizduotas šv. Antanas apsirengęs rudu abitu, o jo galvą puošia žaižaruojantis nimbas. Šventasis prie krūtinės laiko ant sidabrinės drobulės sėdintį kūdikėlį Jėzų, kairėje rankoje – žalią lelijos šakelę su sidabriniais žiedais.Maišiagalos herbas. Vrsa.lt (tikrinta 2025-08-18).

 Simbolika 

Nėra aišku, kodėl herbui suteiktas šv. Antano simbolis. Galbūt jo parinkimą lėmė miesto teisęs išrūpinusio Antano Perkovskio vardas, be to, taip vadinosi ir kiti Maišiagalos pareigūnai, pavyzdžiui, vaitas Antanas Gruževskis, burmistras Antanas Stravinskis.

 Istorija 

Maišiagalos herbą 1792 m. vasario 23 d. patvirtino ATR valdovas Stanislovas Poniatovskis savo privilegija Nr. 24.Maišiagalos herbas privilegijoje. Archyvai.lt (tikrinta 2011-01-30). Herbe buvo pavaizduotas šv. Antanas su kūdikėliu Jėzumi.

Dabartinį herbą 1994 m. kovo 29 d. dekretu Nr. 257 patvirtino prezidentas Algirdas Brazauskas. Etalono autorius – Arvydas Každailis.

 Šaltiniai 

Herb
Kategorija:1994 m. patvirtinti Lietuvos gyvenviečių herbai
Kategorija:Vilniaus rajono savivaldybės gyvenviečių herbai
Kategorija:Lietuvos miestelių herbai